Cynhelir digwyddiad Gŵyl Feicio Aberystwyth ar 18 Mai hyd at 27 Mai 2019. Bydd plant ysgol yn cael y cyfle i gymryd rhan yn y ras am 10yb ar fore ddydd Sadwrn 25 Mai.
Elen James yw Swyddog Arweiniol Corfforaethol Dysgu Gydol Oes a Diwylliant. Dywedodd, “Dyma nawfed flwyddyn yr Ŵyl feicio yn Aberystwyth ac rydym yn falch o weithio unwaith eto mewn partneriaeth â'r pwyllgor trefnu i gynnal rasys yr ysgolion. Mae beicio yn gamp sy'n tyfu ac mae'n allweddol nid yn unig i'n clybiau beicio ond hefyd fel ffordd ddiogel o deithio i'r ysgol ac fel gweithgaredd ardderchog i'r teulu. Mae rasys yr ysgolion yn rhoi cyfle i'r plant feicio'n ddiogel ar ffyrdd Aberystwyth.”
Er mwyn cael y newyddion diweddaraf am y digwyddiad, dilynwch AberCycleFest ar Facebook a Instagram a @gwylseicloaber ar Twitter.
Am fwy o wybodaeth ynglŷn â’r digwyddiad, cysylltwch ag Alwyn Davies, Rheolwr Pobl Ifanc Egnïol ar 01970 633 695 neu drwy e-bost ar Alwyn.Davies@ceredigion.gov.uk.